**НАРОДНО ЧИТАЛИЩЕ „ПРОСВЕТА-1920”**

с. Маломир, 8650, ул. „Карапча” №11 , тел. 0895506932,

***e-mail: chit\_prosveta1920@abv.bg***

ОТЧЕТ

за дейността на **Народно читалище „Просвета–1920“**

с.Маломир, община „Тунджа”, област Ямбол

за 2022 година

Уважаеми дами и господа,

  Настоящият отчет за дейността на Народно читалище ”Просвета-1920” отчита изпълнението на дейностите по годишната програма за развитие на читалищната дейност.

 Измина една изключително тежка за всички ни година, година преминала под знака на войната в Украйна, която обхвана не само нашата страна, но и целия свят. Тя сложи отпечатък и върху читалищата.

 **1. Организационна дейност**

 През отчетния период януари-декември 2022г. читалището работи под ръководството на Настоятелството в състав: Силвия Йоргова Косева Председател, членове: Росица Йовчева Иванова, Димитринка Иванова Мисиркова. Проверителна комисия с председател Йорданка Събева Георгиева и членове Минка Маринова Стефанова, Йорданка Баева Димитрова. В организационната си работа, настоятелството се ръководи от Устава на читалището и Закона за народните читалища, както и от решенията на Общото събрание от 19.03.2022 год. Настоятелството проведе четири заседания , на които обсъжданите въпроси бяха основно финансово - стопански, и организационно – творчески. Приеха се важни решения, свързани с цялостната дейност на читалището. Всички заседания са протоколирани. Настоятелството успя да се справи с предизвикателствата,, в рамките на субсидирания бюджет и собствените средства, то подпомагаше и финансово обезпечаваше всичките си дейности. През 2022 година читалищните членове бяха 50. Членският внос е 100лева.

   Библиотечната дейност на читалището и през 2022 година продължи в изпълнение на основните й задачи: библиотеката да работи, в съответствие с призванието си да създава връзки между хората и информацията в динамиката на ежедневието и да дава достъп до четене и информираност на своите потребители-деца и възрастни.

Библиотеката ни е регистрирана и вписана в Регистър на обществените библиотеки .

Библиотечният фонд наброява 9060 библиотечни единици. През 2022 г. са регистрирани общо 20 читатели, от тях до 14 години са 11. Заети за дома са 2600 книги, а посещенията са 1100 Основно през лятото се увеличава броя на посещенията, предвид лятната ваканция и търсенето на учебно-помощна литература от страна на децата читатели.

С развитието и навлизането на новите технологии се забелязва отлив на читателите.

Разбира се, редовните читатели продължават да посещават библиотеката при спазване на противоепидемичните мерки.

Състоянието на библиотеката трябва да отговаря на реалните потребности и очаквания на гражданите. В това отношение в нашата библиотека, , има още много какво да се желае.  Библиотеката ни се нуждае от основен ремонт, както и подмяна на мебелите и стилажите за книги . Освен това, нужно е по- добро отопление през зимните месеци, повече места за ползвателите на библиотеката . За съжаление много години в библиотеките не са извършвани СМР и това е довело до неугледния вид на помещенията за ползване от читателите.

 През отчетния период към читалището функционираха следните самодейни колективи: Кукерска група, Женска певческа група и Група за художествено слово. Тези състави са основния стълб при всички местни културни празници и празници в общината и страната. Традиция е читалището съвместно с кметството и пенсионерския клуб да провежда празници и мероприятия, свързани с културния календар. Пандемията наложи преустановяване работата на читалищата за определени периоди. И поради тази причина голяма част от заложените в план-програмата ни мероприятия не бяха проведени. Но сме благодарни на всеки един, който се включи в нашите макар и малко на брой инициативи, всеки, който дари от своето време, от своите умения, от своята дарба и ентусиазъм. Мероприятията бяха проведени.

* Бабинден - Самодейците от читалището и членове на клуба празнуваха заедно. Беше пресъздаден обичая свързан с празника.
* 19 февруари- рецитал за Левски
* Участие на Кукерската група на Кукериада , достойно представяне,в нашето родно село и поради епидимичните мерки всяка група играеше в своето село.
* Осми март - Международен ден на жената . Тържество, съвместно с кметството и пенсионерския клуб .
* 2 юни –Ден на Ботев и на загиналите за свободата и независимостта на България- поставяне на цветя пред паметника на дядо Жельо и слово на кмета на община „Тунджа”.

Благодарим на самодейците на читалището, без които е немислима културната дейност в селото ни.

Изказваме нашата благодарност към община „Тунджа” за ремонта на големия салон. Поставени бяха 5 прозореца и гръмоотвод на покрива, подменена бе ел. инсталацията, и поставени нови столове в салона. В читалището вече има тоалетна.

Финансовото състояние на читалището е стабилно и се постига с икономии и добро управление. Извършват се всички плащания по мероприятия и дейности. Финансирането е основно от държавна субсидия и собствени приходи – от членски внос и наем земя. По бюджет се обезпечават – заплати, осигуровки, издръжка- телефон, ток, вода, интернет, материали, командировки и др. За всички разходи са налични и необходимите финансово-счетоводни документи, които се обработват в счетоводното звено на сдружение „Читалища с бъдеще 2012”. Отчетът на Проверителната комисия и финансовият отчет на читалището за 2022, година подробно ще ви запознаят с финансовото състояние на читалището.

Уважаеми читалищни членове, убедени сме, че заедно с вас, с вашата подкрепа и лично участие, с вашите мнения, предложения и препоръки ще направим по-красив делника и ще изпълним със съдържание празника на местната ни общност.

Благодарим на всички, които даваха и дават своя труд, ентусиазъм и познания, в интерес на нашата обща цел и общо дело. И въпреки трудностите, българското читалище ще оцелее!

Да си пожелаем всички да сме живи и здрави. И нека през 2023 година сцената на читалището ни бъде отново проводник на старите традиции, обичаи, песни, танци .

Благодаря за вниманието!

***Отчетът е приет на редовно Общо събрание на членовете на читалището, проведено на 23.03.2023 година***